
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Bardejov SK-2Er/244/2015 8615202467 18. 11. 2025 JUDr, Veronika Goriščáková ECLI:SK:OSBJ:2025:8615202467.2
Uznesenie Okresný súd Bardejov v exekučnej veci oprávneného: POHOTOVOSŤ, s.r.o., so sídlom Pribinova 25, 811 09 Bratislava, IČO: 35 807 598, proti povinnému: A. B., nar. XX.X.XXXX, bytom C. XX, XXX XX C., o vymoženie sumy 223,71 Eur s prísl., takto rozhodol: I. Exekučné konanie
z a s t a v u j e.
II. Oprávnený j e p o v i n n ý zaplatiť súdnemu exekútorovi JUDr. Ladislavovi Jakubcovi, Exekútorský úrad, so sídlom Zámocká 30, 811 01 Bratislava, trovy exekučného konania vo výške 20,41 Eur, a to do troch dní odo dňa právoplatnosti tohto uznesenia. odôvodnenie: 1. Dňa 3.6.2009 bol prostredníctvom súdneho exekútora na základe podnetu oprávneného spísaný návrh na vykonanie exekúcie a to formou zápisnice. Tunajšiemu súdu bola dňa 11.5.2015 doručená žiadosť súdneho exekútora o udelenie poverenia na vykonanie exekúcie. Exekučným titulom v predmetnom exekučnom konaní je právoplatný a vykonateľný Rozsudok Stáleho rozhodcovského súdu sp.zn: SR 05307/09 zo dňa 3.6.2009. 2. Súd uznesením č. k. 2Er/244/2015-30 zo dňa 13.3.2020 zamietol žiadosť súdneho exekútora JUDr. Rudolfa Krutého, Exekútorský úrad o udelenie poverenia na vykonanie exekúcie. Predmetné uznesenie tunajšieho súdu nadobudlo právoplatnosť v spojení s uznesením Krajského súdu v Prešove dňa 22.11.2023. 3. Keďže oprávnený sa v lehote odvolal, vecou sa zaoberal Krajský súd v Prešove, ktorý uznesením č. k. 7CoE/19/2023-57 zo dňa 19.6.2023 potvrdil napadnuté uznesenie prvostupňového súdu zo dňa 13.3.2020. Uznesenie Krajského súdu v Prešove nadobudlo právoplatnosť dňa 22.11.2023. 4. Podľa ustanovenia § 243h prvá veta zákona č. 233/1995 Z. z. o súdnych exekútoroch a exekučnej činnosti (Exekučný poriadok), ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. 5. Podľa § 44 ods. 4 Exekučného poriadku, ak je uznesenie, ktorým sa žiadosť zamietla, právoplatné, súd exekučné konanie aj bez návrhu zastaví. Proti tomuto rozhodnutiu nie je prípustné odvolanie. 6. Podľa § 47 ods. 3 posledná veta Exekučného poriadku, do doručenia poverenia súdu na vykonanie exekúcie má však exekútor nárok iba na odmenu za spísanie návrhu na vykonanie exekúcie a nárok na náhradu účelne vynaložených hotových výdavkov. 7. Podľa § 200 ods. 5 Exekučného poriadku, ak súd rozhodne o zastavení exekúcie, rozhodne aj o tom, kto a v akej výške platí trovy exekúcie.
8. Podľa § 203 ods. 1 Exekučného poriadku, ak dôjde k zastaveniu exekúcie zavinením oprávneného, súd mu môže uložiť nahradenie nevyhnutných trov exekúcie. 9. Súd priznal súdnemu exekútorovi odmenu za spísanie návrhu na vykonanie exekúcie do zápisnice zo dňa 19.3.2015 vo výške 16,60 Eur. 10. Súd vychádzajúc z obsahu spisu konštatuje, že súdnym exekútorom v konaní neboli preukázané nijaké účelne vynaložené hotové výdavky. 11. V zmysle § 27 ods. 1 zákona č. 222/2004 Z.z. o dani z pridanej hodnoty, základná sadzba dane na tovary a služby je 23 % zo základu dane. 12. Súd priznal odmenu súdnemu exekútorovi zvýšenú o sumu DPH vo výške 23 %, nakoľko má súd za preukázané, že súdny exekútor je platca DPH, spolu teda 20,41 Eur (16,60+3,81 DPH). 13. Na základe uvedeného súd v zmysle ustanovenia § 44 ods. 4 Exekučného poriadku exekučné konanie zastavil. 14. Súd v zmysle vyššie uvedeného prijal záver, že súdnemu exekútorovi patrí odmena za spísanie návrhu na vykonanie exekúcie vo výške 20,41 Eur, na úhradu ktorej zaviazal oprávneného, v zmysle § 203 ods. 1 Exekučného poriadku, nakoľko rozhodcovský rozsudok predstavuje nevykonateľný exekučný titul. Súd má tak za to, že oprávnený týmto zavinil zastavenie exekučného konania. 15. Na základe uvedeného súd rozhodol tak, ako je uvedené vo výroku tohto uznesenia. Poučenie: Proti tomuto uzneseniu nie je prípustné podať odvolanie. Proti tomuto uzneseniu možno podať sťažnosť v lehote 15 dní od doručenia jeho písomného vyhotovenia na Okresný súd Bardejov (§ 242 C.s.p.). Sťažnosť môže podať ten, v koho neprospech bolo uznesenie vydané (§ 240 C.s.p.). V sťažnosti sa popri všeobecných náležitostiach podania (§ 127 C.s.p.) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha (§ 243 C.s.p.). Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti (§ 244 C.s.p.). V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné (§ 245 C.s.p.).

